CELEX: 32009B0635
Language: el
Date: 2009-04-23 00:00:00
Title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα IV - Δικαστήριο

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 255/74
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα IV — Δικαστήριο
   (2009/635/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
            
         
               —
            
            
               έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0418/2008) (2),
            
         
               —
            
            
               έχοντας υπόψη την ετήσια έκθεση του Δικαστηρίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των ελεγχόμενων θεσμικών οργάνων (3),
            
         
               —
            
            
               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
            
         
               —
            
            
               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών (A6-0151/2009),
            
         
               1.
            
            
               χορηγεί απαλλαγή στον γραμματέα του Δικαστηρίου για την εκτέλεση του προϋπολογισμού του Δικαστηρίου για το οικονομικό έτος 2007·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Hans-Gert PÖTTERING
      
      
         
            Ο γενικός γραμματέας
         
         Klaus WELLE
      
   
   
      (1)  ΕΕ L 77 της 16.3.2007.
   
      (2)  ΕΕ C 287 της 10.11.2008, σ. 1.
   
      (3)  ΕΕ C 286 της 10.11.2008, σ. 1.
   
      (4)  ΕΕ C 287 της 10.11.2008, σ. 111.
   
      (5)  ΕΕ L 248 της 16.9.2002, σ. 1.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα IV — Δικαστήριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
            
         
               —
            
            
               έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0418/2008) (2),
            
         
               —
            
            
               έχοντας υπόψη την ετήσια έκθεση του Δικαστηρίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των ελεγχόμενων θεσμικών οργάνων (3),
            
         
               —
            
            
               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
            
         
               —
            
            
               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών (A6-0151/2009),
            
         
               1.
            
            
               επισημαίνει ότι το 2007 το Δικαστήριο των Ευρωπαϊκών Κοινοτήτων (ΔΕΚ) είχε στη διάθεσή του πιστώσεις αναλήψεως υποχρεώσεων συνολικού ύψους 275 εκατ. ευρώ [2006: 252 εκατ. ευρώ (6)], με ποσοστό χρησιμοποίησης 96,84 %, δηλαδή ποσοστό υψηλότερο σε σύγκριση με το παρελθόν έτος·
            
         
               2.
            
            
               σημειώνει με ικανοποίηση ότι, τον Ιούλιο του 2007, το ΔΕΚ θέσπισε κώδικα δεοντολογίας που εφαρμόζεται στα μέλη και τα πρώην μέλη του Δικαστηρίου, του Πρωτοδικείου και του Δικαστηρίου Δημόσιας Διοίκησης (7) και περιλαμβάνει υποχρέωση υποβολής δήλωσης οικονομικών συμφερόντων στον πρόεδρο του ΔΕΚ· επιμένει, ωστόσο, στο αίτημα που έχει διατυπώσει επανειλημμένως να δημοσιεύονται, για λόγους διαφάνειας και παρά το γεγονός ότι δεν υφίσταται σήμερα σχετική νομική απαίτηση, συγκεκριμένες δηλώσεις, για παράδειγμα στην ιστοθέση του ΔΕΚ· προτείνει επίσης τον διορισμό ανεξάρτητου ελεγκτή του οποίου αποστολή θα είναι να δημοσιεύει ετησίως έκθεση σχετικά με τις παραληφθείσες δηλώσεις με στόχο την εξασφάλιση αξιόπιστης παρακολούθησης και αξιόπιστου ελέγχου·
            
         
               3.
            
            
               επισημαίνει ότι το 2007 ο αριθμός των εν υπηρεσία μονίμων και λοιπών υπαλλήλων (μελών του έκτακτου προσωπικού και συμβασιούχων υπαλλήλων) αυξήθηκε κατά τη διάρκεια του έτους κατά 7,9 % φθάνοντας συνολικά τους 1 928, κυρίως λόγω της προσχώρησης της Βουλγαρίας και της Ρουμανίας·
            
         
               4.
            
            
               επιδοκιμάζει τη βελτίωση στην πρόσληψη κατηρτισμένου προσωπικού που καλύπτεται από τον κανονισμό υπηρεσιακής κατάστασης μέσω διαγωνισμών που οργανώνει η EPSO, καθώς και στην αντιμετώπιση διαφόρων δυσκολιών όσον αφορά ορισμένες θέσεις (κυρίως θέσεις διερμηνέων και υπαλλήλων ειδικευμένων στον τομέα της πληροφορικής)·
            
         
               5.
            
            
               επισημαίνει ότι το Ελεγκτικό Συνέδριο, στο σημείο 11.19 της ετήσιας έκθεσής του για το 2007, διατυπώνει τις ακόλουθες παρατηρήσεις: «η απόφαση της διοικητικής επιτροπής του Δικαστηρίου σχετικά με την πρόσληψη και απασχόληση συμβασιούχων υπαλλήλων δεν καθορίζει διαδικασία επιλογής “συμβασιούχων υπαλλήλων επιφορτισμένων με επικουρικά καθήκοντα” […]. Συνεπώς, το Δικαστήριο δεν έχει θεσπίσει επίσημες διαδικασίες επιλογής για την πρόσληψη υπαλλήλων με συμβάσεις ορισμένου χρόνου, προς αντικατάσταση ορισμένων προσώπων που βρίσκονται σε αδυναμία να εκτελέσουν τα καθήκοντά τους.»·
            
         
               6.
            
            
               συμφωνεί με την άποψη του Ελεγκτικού Συνεδρίου ότι, λόγω της έλλειψης συγκεκριμένων διαδικασιών επιλογής συμβασιούχων υπαλλήλων επιφορτισμένων με επικουρικά καθήκοντα (επί παραδείγματι, μέσω επιτροπών επιλογής), «[…] οι διατάξεις που εφαρμόζει το Δικαστήριο δεν διασφαλίζουν, σε τέτοιου είδους περιπτώσεις, την πλήρη τήρηση των απαιτήσεων του “καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων” ούτε την αποτροπή κάθε κινδύνου μη αντικειμενικής επιλογής»· για τον λόγο αυτό, ζητεί να εφαρμόζονται κατάλληλες διαδικασίες επιλογής και για την εν λόγω κατηγορία συμβασιούχων υπαλλήλων·
            
         
               7.
            
            
               εκφράζει την ικανοποίησή του για το γεγονός ότι, από 1ης Οκτωβρίου 2007, έχουν συσταθεί δύο χωριστές διοικητικές μονάδες (μία μονάδα εσωτερικού ελέγχου και μία μονάδα επαλήθευσης) με δύο χωριστούς προϊσταμένους, πράγμα το οποίο έθεσε τέλος σε μια κατάσταση που κατά τη διάρκεια των προηγούμενων ετών επικρίθηκε τόσο από το Ελεγκτικό Συνέδριο όσο και από το Κοινοβούλιο, όπου ο προϊστάμενος της υπηρεσίας εσωτερικού ελέγχου ήταν υπεύθυνος για τον εκ των προτέρων έλεγχο των πράξεων των διατακτών·
            
         
               8.
            
            
               σημειώνει με ικανοποίηση ότι, στις 12 Δεκεμβρίου 2007, η διοικητική επιτροπή του ΔΕΚ τροποποίησε τον χάρτη αποστολής του εσωτερικού ελεγκτή κατά τρόπον ώστε το ετήσιο πρόγραμμα εργασίας της μονάδας εσωτερικού ελέγχου να εγκρίνεται με βάση την αξιολόγηση των πραγματικών κινδύνων τους οποίους αντιμετωπίζει το όργανο·
            
         
               9.
            
            
               σημειώνει την εισαγωγή μιας νέας διαδικασίας διάθεσης πάγιων στοιχείων στο πλαίσιο της δημιουργίας, κατά τη διάρκεια του 2007, ενός νέου ολοκληρωμένου συστήματος διαχείρισης και οικονομικού ελέγχου (SAP) το οποίο αντικατέστησε το σύστημα λογιστικής και οικονομικής διαχείρισης Sucre-Abac την 1η Ιανουαρίου 2008· επικροτεί το γεγονός ότι το νέο σύστημα SAP έχει αναπτυχθεί σε διοργανική βάση από το Συμβούλιο, το Ελεγκτικό Συνέδριο και το ΔΕΚ και, ως εκ τούτου, επιτρέπει σημαντική εξοικονόμηση δημοσιονομικών πόρων, καθώς και κέρδη στην απόδοση για τα τρία συμμετέχοντα όργανα·
            
         
               10.
            
            
               επιδοκιμάζει επίσης τη γόνιμη διοργανική συνεργασία με το Ελεγκτικό Συνέδριο σε θέματα κατάρτισης·
            
         
               11.
            
            
               επιδοκιμάζει τη μείωση του αριθμού των διαπραγματευθεισών συμβάσεων, ως ποσοστό επί του αριθμού των συμβάσεων που ανατέθηκαν, από 34 % το 2006 σε 32 % το 2007 (με αξία που υπερβαίνει τα 60 000 ευρώ, μετά από την τροποποίηση των κανόνων εφαρμογής (8) του δημοσιονομικού κανονισμού)· ενθαρρύνει το ΔΕΚ να συνεχίσει τις προσπάθειές του για να μειώσει ακόμη περισσότερο αυτό το ποσοστό·
            
         
               12.
            
            
               σημειώνει ότι το 2006 ήταν το δεύτερο έτος δικαστικής δραστηριότητας — υπό τη στενή έννοια του όρου— του νεοσύστατου Δικαστηρίου Δημόσιας Διοίκησης αφότου ανέλαβε τα καθήκοντά του τον Δεκέμβριο του 2005 και ότι ο κανονισμός του τέθηκε σε ισχύ την 1η Νοεμβρίου 2007·
            
         
               13.
            
            
               επιδοκιμάζει για την τέταρτη συνεχή χρονιά τη μείωση του χρόνου εκδικάσεως των υποθέσεων ενώπιον του ΔΕΚ, καθώς και την αύξηση του αριθμού των υποθέσεων που περατώθηκαν, αύξηση σχεδόν κατά 10 % σε σύγκριση με το 2006· σημειώνει, ωστόσο, με ανησυχία ότι αυξήθηκαν οι συσσωρευμένες εκκρεμείς υποθέσεις και στα τρία δικαστήρια, ιδιαίτερα στο Πρωτοδικείο (από 1 029 υποθέσεις το 2006 σε 1 154 το 2007, ήτοι αύξηση κατά 12 %)·
            
         
               14.
            
            
               κατανοεί ότι αυτή η σημαντική αύξηση του αριθμού των υποθέσεων που εκκρεμούν ενώπιον του Πρωτοδικείου οφείλεται στην αύξηση του αριθμού των εισαχθεισών νέων υποθέσεων και στη συνεχώς αυξανόμενη πολυπλοκότητα και διαφορετική υφή των προσφυγών που κατατίθενται ενώπιον του Πρωτοδικείου· στηρίζει πλήρως τις προσπάθειες του ΔΕΚ να αναθεωρήσει την εσωτερική του οργάνωση και τις διαδικασίες εργασίας του προκειμένου να βελτιώσει την αποτελεσματικότητά του και να μειώσει τον συσσωρευμένο όγκο των προς εκδίκαση υποθέσεων·
            
         
               15.
            
            
               επιδοκιμάζει τη δημοσίευση στην Επίσημη Εφημερίδα έκθεσης για τη δημοσιονομική και οικονομική διαχείριση του ΔΕΚ το 2007 (9), η οποία συνοδεύει τους λογαριασμούς του ΔΕΚ για το 2007 και περιλαμβάνει, μεταξύ άλλων, πληροφορίες για τα ποσοστά χρησιμοποίησης των πιστώσεων καθώς και ανακεφαλαιωτική παρουσίαση των μεταφορών πιστώσεων που πραγματοποιήθηκαν κατά το οικονομικό έτος 2007·
            
         
               16.
            
            
               συγχαίρει το ΔΕΚ για την πάγια πρακτική του να περιλαμβάνει στην έκθεση δραστηριοτήτων του κεφάλαιο στο οποίο περιγράφεται η συνέχεια που δόθηκε κατά τη διάρκεια του έτους σε προηγούμενες αποφάσεις του Κοινοβουλίου περί απαλλαγής και σε εκθέσεις του Ελεγκτικού Συνεδρίου·
            
         
               17.
            
            
               επισημαίνει ότι, παρά τις τροποποιήσεις του δημοσιονομικού κανονισμού, οι κανόνες του για τις δημόσιες συμβάσεις εξακολουθούν να είναι υπερβολικά επαχθείς για τα μικρότερα θεσμικά όργανα, όπως το ΔΕΚ, ιδιαίτερα σε σχέση με τις προσκλήσεις υποβολής προσφορών για συμβάσεις που αφορούν σχετικώς μικρά ποσά· καλεί λοιπόν την Επιτροπή — κατά την εκτέλεση των προπαρασκευαστικών εργασιών πριν από τη σύνταξη οιωνδήποτε μελλοντικών προτάσεων για την τροποποίηση του δημοσιονομικού κανονισμού— να προβεί σε εκτενείς διαβουλεύσεις με τον γραμματέα του ΔΕΚ και τη διοίκηση του οργάνου, προκειμένου να εξασφαλισθεί ότι οι προβληματισμοί τους θα ληφθούν πλήρως υπόψη στο τελικό σχέδιο.
            
         
      (1)  ΕΕ L 77 της 16.3.2007.
   
      (2)  ΕΕ C 287 της 10.11.2008, σ. 1.
   
      (3)  ΕΕ C 286 της 10.11.2008, σ. 1.
   
      (4)  ΕΕ C 287 της 10.11.2008, σ. 111.
   
      (5)  ΕΕ L 248 της 16.9.2002, σ. 1.
   
      (6)  2005: 232,6 εκατ. ευρώ.
   
      (7)  ΕΕ C 223 της 22.9.2007, σ. 1.
   
      (8)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).
   
      (9)  ΕΕ C 15 της 21.1.2009, σ. 1.